ททท. ร่วมกับพันธมิตรกระตุ้นการท่องเที่ยว “เมืองรอง ต้องไป ลองเที่ยว เดี๋ยวก็รัก”
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) ร่วมกับเครือข่ายพันธมิตร True You กระตุ้นเศรษฐกิจท่องเที่ยวในพื้นที่เมืองรองให้กลับมาคึกคักมากยิ่งขึ้น ภายใต้แคมเปญ “เมืองรอง ต้องไป ลองเที่ยว เดี๋ยวก็รัก” กระตุ้นคนรุ่นใหม่ที่มีกำลังซื้อให้เดินทางท่องเที่ยวในพื้นที่เมืองรอง โดยนำเสนอสิทธิพิเศษสำหรับการใช้บริการต่างๆ อาทิ โรงแรม ร้านอาหาร สปา มากกว่า 200 แห่ง ที่สามารถเข้าถึงทุกไลฟ์สไตล์ลูกค้าทรูทั่วทุกภูมิภาคในประเทศไทย เพื่อสัมผัสประสบการณ์ใหม่ๆ อีกทั้งยังเป็นการผลักดันให้เกิดการเดินทางท่องเที่ยวไปยังสถานประกอบการและก่อให้เกิดเศรษฐกิจหมุนเวียนภายในประเทศ รวมถึงมีการส่งเสริมสินค้าที่มีนวัตกรรมสร้างสรรค์ เพื่อตอบสนองพฤติกรรมนักท่องเที่ยวที่มีความหลากหลายมากยิ่งขึ้น สำหรับผู้สนใจสามารถติดตามข่าวสารข้อมูลเพิ่มเติมได้ที่ แอปพลิเคชัน True ID หรือผ่านเว็บไซค์ www.trueyou.co.th  โดยดาวน์โหลดสิทธิพิเศษเพื่อนำไปใช้ในการเดินทางได้ตั้งแต่บัดนี้จนถึงวันที่ 31 สิงหาคม 2565